turjo4nis/wikipedia-bn-dump-20250701 huggingface dataset:
লক্ষ্য প্রস্তাব

লক্ষ্য প্রস্তাব ১৯৪৯ সালের ১২ মার্চ পাকিস্তানের গণপরিষদে গৃহীত হয়। প্রধানমন্ত্রী লিয়াকত আলি খান সেই বছরের ৭ মার্চ এটি পরিষদে উপস্থাপন করেছিলেন। এতে ঘোষণা করা হয় যে পাকিস্তানের ভবিষ্যত সংবিধান পুরোপুরি ইউরোপীয় আদলে প্রণীত না হয়ে ইসলামের আদর্শ ও গণতান্ত্রিক বিশ্বাসের উপর ভিত্তি করে প্রণীত হবে। পাকিস্তানের সংবিধানের ২(ক) অনুচ্ছেদ অনুযায়ী এই প্রস্তাব সংবিধানের অংশ।

লক্ষ্য প্রস্তাব
লক্ষ্য প্রস্তাবে নিম্নোক্ত ধারাসমূহ ছিল:

সমগ্র জগতের উপর শুধুমাত্র সর্বশক্তিমান মহান রাব্বুল আলামীন বা মহান আল্লাহর সার্বভৌমত্ব রয়েছে এবং জনগণের মাধ্যমে পাকিস্তান রাষ্ট্রকে যে কর্তৃত্ব তিনি তার নির্ধারিত সীমা বা এখতিয়ারে মধ্যে ব্যবহারের জন্য প্রদান করেছেন তা একটি মহাপবিত্র আমানত। 
পাকিস্তানের জনগণের জনপ্রতিনিধিত্বকারী এই সাংবিধানিক বোর্ড ইসলামিক সার্বভৌম ও স্বাধীন পাকিস্তান রাষ্ট্রের জন্য একটি সংবিধান প্রণয়নের ব্যাপারে দায়িত্বশীল।
জনগণের নির্বাচিত ও মনোনীত জনপ্রতিনিধিদের দ্বারা রাষ্ট্র তার ক্ষমতা ও কর্তৃত্ব প্রয়োগ করবে।  
ইসলামে নির্দেশিত গণতন্ত্র/(শায়েখতন্ত্র), স্বাধীনতা, সাম্য, সহিষ্ণুতা ও সামাজিক ন্যায়বিচারের নীতি সম্পূর্ণরূপে পালন করতে হবে।
পবিত্র আল-কুরআন ও সুন্নাহতে বিবৃত ইসলামের শিক্ষা ও প্রয়োজনানুযায়ীই মুসলিমরা ব্যক্তি ও সামষ্টিক ক্ষেত্রে জীবন পরিচালনা করতে সক্ষম হবে।
সংখ্যালঘিষ্ঠ যাতে স্বাধীনভাবে অগ্রসর হতে এবং নিজেদের ধর্ম ও সংস্কৃতি অনুসরণ করতে পারে তার জন্য অধিকতর বিধি-বিধান প্রণয়ন করতে হবে।

পাকিস্তান একটি ফেডারেশন হবে এবং এর সাংবিধানিক ইউনিটগুলি হবে সম্পূর্ণরূপে স্বায়ত্তশাসিত ও ইসলামিক সার্বভৌমত্ব।
মৌলিক অধিকার সুরক্ষিত থাকবে। এর মধ্যে রয়েছে মর্যাদা, সুযোগ, আইন, সামাজিক, রাজকীয় মর্যাদা-অভ্যর্থনা, অর্থনৈতিক ও রাজনৈতিক ন্যায়বিচারের ক্ষেত্রে সমতা এবং আইন ও নৈতিকতা অনুযায়ী চিন্তা, মতপ্রকাশ, বিশ্বাস, উপাসনা ও সংগঠনের স্বাধীনতা। 
সংখ্যালঘিষ্ঠ এবং অনগ্রসর ও অন্ত্যজ শ্রেণীর অধিকার সংরক্ষণের জন্য পর্যাপ্ত বিধি-বিধান প্রণয়ন করতে হবে।  
বিচারবিভাগের স্বাধীনতা সম্পূর্ণরূপে রাষ্ট্রীয় ও রাজকীয়ভাবে সুরক্ষিত করতে হবে।
ফেডারেশনের আঞ্চলিক অখণ্ডতা, এর স্বাধীনতা এবং স্থল, জল ও আকাশে ইসলামিক সার্বভৌম অধিকারসহ সকল অধিকার রাজকীয়ভাবে সুরক্ষিত করতে হবে। 
পৃথিবীর জাতিসমূহের মধ্যে পাকিস্তানের জনগণ উন্নতি এবং তাদের ন্যায়সঙ্গত ও সম্মানসূচক স্থান অর্জন করুক এবং আন্তর্জাতিক শান্তি ও উন্নতি এবং মানবতার শান্তিতে তাদের পূর্ণ অবদান রাখুক।

তথ্যসূত্র

পাকিস্তানের সংবিধান
পাকিস্তান আন্দোলন
পাকিস্তানের ঐতিহাসিক দলিল
১৯৪৯-এ পাকিস্তান
পাকিস্তানের সরকারি নথি
পাকিস্তানে ইসলাম
নকিয়া ই৭২

নকিয়া ই৭২ হচ্ছে নকিয়ার ই-সিরিজ রেঞ্জের একটি স্মার্টফোন। এটি নকিয়া ই৭১ এর উত্তরসূরী যেটি ডিজাইন ও ফিচারের দিক দিয়ে প্রায় একি রকম। নকিয়া ই৭২ এ স্টেন্ডার্ড ডি প্যাড ন্যাভি কী এর বদলে অপটিক্যাল ন্যাভি কী ব্যবহার করা হয়েছে। যাতে ন্যাভিগেশন করা আরো সহজ হয়। ফোনটিতে ৬০০ মে.হা এআরএম প্রসেসর ও ৫মে.পি ক্যামেরা সেন্সর যোগ করা হয়েছে। নকিয়া ই৭২ বাজারে ১৫ই জুন, ২০০৯ সালের সিঙ্গাপুরে ছাড়া হয়।

ফিচারনমূহ

নতুন ফিচার 
 পরিবর্তিত ডিজাইন
 সিম্বিয়ান ওএস ৯.৩, সিরিজ ৬০ ভি৩.২ ইউই, বৈশিষ্ট্য প্যাক ২।
 অপটিক্যাল ন্যাভি কী
 ৩.৫ অডিও জ্যাক
 অভি ম্যাপ
 ইউএসবি চার্জিং
 ইউএমএ

নবায়ন 
 3.5 mm jack in contrast to the 2.5 mm jack used in the E71.
 12 hours of talktime (2G) instead of the E71's 10 hours (2G).
 Tri-band UMTS/HSDPA/HSUPA instead of dual-band
 HSDPA support of up to 10.2 Mbit/s instead of 3.6
 Added HSUPA at 2.0 Mbit/s
 Improved CPU clock speed from 369 MHz to 600 MHz
 Real time Push e-mail HTML
 Improved reception from the E71's fluctuating signal reception
 ৫ মেগাপিক্সেল ক্যামেরা (আপ ৩.২ থেকে)
 VGA at 15 frame/s (E72) rather than QVGA at 15 frame/s (E71)
 ফ্লাশলাইট বৈশিষ্ট্য যোগ

আরও দেখুন 
 নকিয়া ইসিরিজ
 নকিয়া ই৫-০০ ই-৭২ এর কমে খরচ সংস্করণ
 নকিয়া এন৭২

তথ্যসূত্র

বহিঃসংযোগ 

 ফোরাম নকিয়া ই৭২ প্রযুক্তিগত ডিভাইসের বিবরণ
 নকিয়া ই৭২ সম্পূর্ণ ফোন স্পেসিফিকেশন
ডিভাইস বিস্তারিত — নকিয়া ই৭২

ই৭২
২০০৯-এ প্রবর্তিত মোবাইল ফোন
সমন্বিত হার্ডওয়্যার কীবোর্ড সহ মোবাইল ফোন
নোকিয়া ইসিরিজ
ব্যবহারকারী দ্বারা পরিবর্তনযোগ্য ব্যাটারি সহ মোবাইল ফোন
গুরুসদয় সংগ্রহশালা

গুরুসদয় সংগ্রহশালা হল ভারতের পশ্চিমবঙ্গ রাজ্যের রাজধানী কলকাতায় অবস্থিত একটি লোকশিল্প জাদুঘর। এই জাদুঘরের সংগ্রহে তিন হাজারেরও বেশি প্রত্নসামগ্রী, দেবদেবীর মূর্তি, পুঁথি, মুখোশ, বাদ্যযন্ত্র, চিত্র, বস্ত্র ও কাষ্ঠশিল্প রয়েছে। গুরুসদয় দত্তের সারা জীবনের সংগ্রহের ভিত্তিতে এই জাদুঘরটি গড়ে উঠেছে। জাদুঘরটি তারই নামাঙ্কিত। গুরুসদয় দত্তের পুত্র বীরেন্দ্রসদয় দত্তের সুপারিশে এই জাদুঘরটি স্থাপিত হয়। তার পুত্রবধূ আরতি দত্ত এটি পরিচালনা করতেন। তিনি দীর্ঘ সময় এই জাদুঘরের অধ্যক্ষা ছিলেন।

তথ্যসূত্র

আরও দেখুন 
 পশ্চিমবঙ্গের জাদুঘরগুলির তালিকা

বহিঃসংযোগ 
 প্রাতিষ্ঠানিক ওয়েবসাইট 

কলকাতার জাদুঘর
ভারতীয় হস্তশিল্প
লোকশিল্প জাদুঘর এবং গ্যালারি
এইচটিসি চাচা

এইচটিসি চাচা (এইচটিসি স্ট্যাটাস নামেও পরিচিত) হচ্ছে একটি অ্যান্ড্রয়েড চালিত স্মার্টফোন। এটি ২০১১ সনের ফেব্রুয়ারিতে মোবাইল ওয়ার্ল্ড কংগ্রেসে ঘোষিত হয়। এর সাথে এইচটিসি সালসা নামের আরেকটি মডেলও ঘোষণা করা হয়।

ফোনটি প্রধানত টেক্সট মেসেজ করার জন্য ডিজাইন করা হয়। এটিতে ভালভাবে ফেইসবুকের সমন্বয় ঘটানো হয়েছে এবং ফেইসবুক বাটনও দেয়া হয় যাতে সহজেই কন্টেন্ট শেয়ার করা যায় সেবাটির মাধ্যমে।

সুবিধাসমূহ 
 প্রসেসর=৮০০মে.হা/এমএসএম৭২২৭(এআরএম.ভি৬)
 মেমোরি=৫১২মে.বা রোম (সর্বোচ্চ ৩২গি.বা পর্যন্ত এসডি কার্ড সমর্থন)/৫১২মে.বা রেম
 পর্দা= ৪৬মিমি(২.৬") টাচ
 ক্যামেরা=৫মে.পি সাথে ফ্ল্যাশ ও ফ্রন্ট ভিজিএ
 সংযোগ=৯০০/২১০০মে.হা এইচএসডিপিএ/ডাব্লিউসিডিএমএ, কোয়াডব্যান্ড জিএসএম/জিপিআরএস/ইডিজিই: ৮৫০/৯০০/১৮০০/১৯০০ মেহা, ব্লুটুথ, ওয়াইফাই, ৩.৫ মিমি স্টেরিও জ্যাক
 ওএস=এনড্রয়েড ২.৩.৩ (জিঞ্জারব্রেড)
অনেক কাস্টম রোম পাওয়া যায় আনঅফিসিয়ালি যা অ্যান্ড্রয়েড জেলিবিন পর্যন্ত নবায়ন করে।

তথ্যসূত্র 

অ্যান্ড্রয়েড (অপারেটিং সিস্টেম) ডিভাইস
এইচটিসি মোবাইল ফোন
বন্ধ হওয়া স্মার্টফোন
২০১১-এ প্রবর্তিত মোবাইল ফোন
ব্যবহারকারী দ্বারা পরিবর্তনযোগ্য ব্যাটারি সহ মোবাইল ফোন
সমন্বিত হার্ডওয়্যার কীবোর্ড সহ মোবাইল ফোন
রিতিকা সিং

রিতিকা মোহন সিং (; জন্ম: ১৬ ডিসেম্বর ১৯৯৪) একজন ভারতীয় অভিনেত্রী এবং প্রাক্তন মিক্সড মার্শাল আর্টিস্ট। ভারতের জাতীয় পর্যায়ের কিক-বক্সার এবং কারাটের ব্ল্যাক বেল্ট বিজয়িনী। এছাড়াও রিতিকা মিক্সড মার্শাল আর্টও (এমএমএ) শিখেছেন। ক্রীড়াভিত্তিক সিনেমা ইরুধি ছুত্রু-এ অভিনয়রে মাধ্যমে রিতিকা সিং এর সিনেমায় অভিষেক ঘটে।

প্রাথমিক জীবন
রিতিকা ভারতের মুম্বাই এ বেড়ে ওঠেন। তার বাবা মোহন সিং তাকে কিকবক্সিং এর প্রাথমিক পাঠ দেন। তিনি তার পড়াশোনা নিজ শহরেই সম্পন্ন করেন। লেখাপড়া শেষে রিতিকা কিকবক্সিং এ ক্যারিয়ার গড়তে মনোযোগি হন এবং বর্তমানে তিনি কলিউড (তামিল চলচ্চিত্র শিল্প) এর একজন সম্ভাবনাময়ী অভিনেত্রী হিসেবে আলোচিত।

অভিনয়
ক্রীড়াভিত্তিক তামিল সিনেমা ইরুধি ছুত্রু এ অভিনয়ের মাধ্য দিয়ে ভারতীয় গণমাধ্যমে বেশ আলোচিত হন রিতিকা সিং। একশ জন মল্লযোদ্ধার মধ্য থেকে বেছে নেয়া হয় রিতিকা সিংকে। রিতিকা ফাইট রিয়ালিটি শো সুপার ফাইট লীগ ২০১২ তে অংশগ্রহণ করেন।

চলচ্চিত্রের তালিকা

বক্সিং ক্যারিয়ার
রিতিকা ভারতের জাতীয় কিকবক্সিং দলের হয়ে খেলেন এবং ২০০৯ সালে এসিয়ান ইনডোর গেমস এ অংশগ্রহণ করেন।

তথ্যসূত্র

বহিঃসংযোগ

ভারতীয় অভিনেত্রী
১৯৯৩-এ জন্ম
মুম্বইয়ের নারী মডেল‎
দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
২১শ শতাব্দীর ভারতীয় অভিনেত্রী
তামিল চলচ্চিত্র অভিনেত্রী
২১শ শতাব্দীর ভারতীয় নারী
২১শ শতাব্দীর ভারতীয় ব্যক্তি
মুম্বইয়ের অভিনেত্রী
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
মহারাষ্ট্রের মহিলা ক্রীড়াবিদ
জি সিনে পুরস্কার বিজয়ী
১৯৯৪-এ জন্ম
ফিল্মফেয়ার পুরস্কার দক্ষিণ বিজয়ী
ভারতীয় ওয়েব ধারাবাহিক অভিনেত্রী
গিদ্ধা (নৃত্য)

গিদ্ধা (, giddhā)  ভারত এবং পাকিস্তানের পাঞ্জাব অঞ্চলের নারীদের মধ্যে একটি জনপ্রিয় লোকনৃত্য। এই  নৃত্যশৈলী রিং নাচ নামে প্রাচীন নৃত্য থেকে উদ্ভূত বলে মনে করা হয় এবং ভাঙরার মতই উত্তেজনাপূর্ন; এই নৃত্যেটি, একই সাথে নারীসুলভ করুণা, কমনীয়তা এবং নমনীয়তাকে সৃজনশীলভাবে প্রদর্শন করে। এটি একটি খুব বর্ণময় নৃত্যরূপ, যা এখন দেশের সব অঞ্চলে অনুসৃত হয়। নারীরা প্রধানত আনন্দ উৎসবে বা সামাজিক অনুষ্ঠানে এই নৃত্য প্রদর্শন করেন।

তথ্যসূত্র 

নৃত্য
মোঘল-এ-আযম

মোঘল-এ-আযম ২০১০ সালে মুক্তিপ্রাপ্ত বাংলাদেশী চলচ্চিত্র। ছায়াছবিটি পরিচালনা করেছেন মিজানুর রহমান দীপু। বিশাল ফিল্মসের ব্যানারে ছায়াছবিটি প্রযোজনা করেছেন পরিচালক মিজানুর রহমান দীপু নিজেই। যুবরাজ সেলিম আর নর্তকী আনারকলির প্রেমকাহিনী নিয়ে নির্মিত এ ছায়াছবির প্রধান চরিত্রে অভিনয় করেছেন সোহেল রানা, মান্না, ও শাবনূর। এছাড়া অন্যান্য চরিত্রে অভিনয় করেছেন নাসিমা খান, চন্দ্রিমা, টেলি সামাদ, নাসরীন, নাসির খান এবং অনেকে। এটি চিত্রনায়ক মান্না অভিনীত সর্বশেষ চলচ্চিত্র। ছায়াছবিটি ২০১২ সালে প্রদত্ত জাতীয় চলচ্চিত্র পুরস্কারে ১ টি বিভাগে জাতীয় চলচ্চিত্র পুরস্কার অর্জন করে।

কাহিনী সংক্ষেপ

শ্রেষ্ঠাংশে 
 সোহেল রানা - সম্রাট জাহাঙ্গীর
 মান্না - যুবরাজ সেলিম
 শাবনূর - আনারকলি
 নাসিমা খান
 চন্দ্রিমা
 টেলি সামাদ
 নাসরীন
 নাসির খান

নির্মাণ নেপথ্য 
মোঘল-এ-আযম ছায়াছবিটির শ্যুটিং শুরু হয় ২০০৩ সালে এবং শ্যুটিং শেষ হয় ২০০৭ সালে। কিছু অংশের শ্যুটিং ও ডাবিং শেষ করতে আরও তিন বছর লেগে যায়। অবশেষে ২০১০ সালের ১৫ অক্টোবর চলচ্চিত্রটি সারাদেশে মুক্তি পায়।

সঙ্গীত 
মোঘল-এ-আযম ছায়াছবিটির সঙ্গীত পরিচালনা করেছেন আলাউদ্দিন আলী।

গানের তালিকা 
 এ জীবন তুচ্ছ
 গোধুলি চলে যেওনা
 প্রেম করেছি ভয় কেন আর

পুরস্কার 
জাতীয় চলচ্চিত্র পুরস্কার
 শ্রেষ্ঠ নৃত্য পরিচালক - ইমদাদুল হক খান (গানঃ এ জীবন তুচ্ছ)

আরও দেখুন 
 শিরি ফরহাদ

তথ্যসূত্র

বহিঃসংযোগ 

২০১০-এর চলচ্চিত্র
বাংলাদেশী চলচ্চিত্র
আলাউদ্দিন আলী সুরারোপিত চলচ্চিত্র
ইবনে রাসসাম

ইবনুল রাসসাম (আক্ষরিক নকশাকার পুত্র)(ইংরেজি:Ibn al-Rassam) ছিলেন মিশরের একজন মুসলিম আলকেমিস্ট এবং টালি তৈরিকারক এবং মোজাইক ডিজাইনার, যিনি ​ মামলুক বাহরি রাজবংশ (১২৫০-১৩৮২) এর সময় জনপ্রিয় হয়ে ওঠেন।
আল রাসসাম কোন বড়সড় আবিষ্কারের করে যদিও জানা যায় নি, তবুও তিনি তামা থেকে ম্যালাকাইট তৈরি করা, এবং বিভিন্ন পদার্থ উত্তাপের মাধ্যমে নীল তৈরির উপায় জানতেন।

তিনি রসায়নবিদ আবুল আশবা ইবনে তাম্মাম (মৃত্যু ১৩৬১) এর সহকর্মী ছিলেন।

তথ্যসূত্র

বহিঃসংযোগ 

মধ্যযুগীয় ইসলামের রসায়নবিদ
অলিম্পিকে উত্তর কোরিয়া

উত্তর কোরিয়া প্রথম অলিম্পিক গেমসে অংশগ্রহণ করে ১৯৬৪ সালে শীতকালীন অলিম্পিকে এবং এর ৮ বছর পর ১৯৭২ সালে গ্রীষ্মকালীন অলিম্পিকে অংশগ্রহণ করে। শীতকালীন অলিম্পিকে অনিয়মিতভাবে অংশগ্রহণ করলেও প্রায় প্রতিটি গ্রীষ্মকালীন অলিম্পিকে অংশগ্রহণ করেছে, শুধু ১৯৮৪ ও ১৯৮৮ গ্রীষ্মকালীন গেমস সোভিয়েত ইউনিয়নের নেতৃত্বে বয়কট করেছিল।

উত্তর কোরিয়ার ক্রীড়াবিদগন গ্রীষ্মকালীন অলিম্পিকে ৪৯টি এবং শীতকালীন অলিম্পিকে ২টি পদক জিতেছে। সবচেয়ে বেশি পদক জিতেছে ভারোত্তোলন ক্রীড়ায়।

উত্তর কোরিয়ার জাতীয় অলিম্পিক কমিটি ১৯৫৩ সালে গঠিত হয় এবং ১৯৫৭ সাল আন্তর্জাতিক অলিম্পিক কমিটির স্বীকৃতি পায়।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

গ্রীষ্মকালীন ক্রীড়া অনুযায়ী পদক

শীতকালীন ক্রীড়া অনুযায়ী পদক

আরও দেখুন 
 প্যারালিম্পিকে উত্তর কোরিয়া
 অলিম্পিকে উত্তর কোরিয়ার পতাকাবাহীদের তালিকা

তথ্যসূত্র

বহিঃসংযোগ
আবুল আশবা ইবনে তাম্মাম

আবুল আশবা খ. তাম্মাম, আবুল আশবা ইবনে তাম্মাম (ইংরেজি:Abu'l Ashba b. Tammam, Abul Ashba ibn Tammam) (মৃত্যু:১৩৬১) ছিলেন একজন মুসলিম রসায়নবিদ। তাকে মুসলিম রসায়নবিদ শাখায় অন্যতম একজন হিসেবে গণ্য করা হয়।

তথ্যসূত্র

বহিঃসংযোগ 

মুসলিম রসায়নবিদ
১৩৬১-এ মৃত্যু
কোম্পানীগঞ্জ বদিউল আলম উচ্চ বিদ্যালয়

কোম্পানীগঞ্জ বদিউল আলম উচ্চ বিদ্যালয়
বাংলাদেশের কুমিল্লা জেলার মুরাদনগর উপজেলার অন্তর্গত একটি বিদ্যালয়। এই বিদ্যালয়টি ১৯৫৭ সালে গোমতী নদীর উত্তরে মুরাদনগর রোডে কোম্পানিগঞ্জে স্থাপিত হয়। প্রতিষ্ঠা পরবর্তী সময়ে বিগত ৬ দশক ধরে জ্ঞানের আলোতে আলোকিত করেছে শিক্ষার্থীদের।

ইতিহাস 
সাবেক সাংসদ হাজী আবুল হাশেম ১৯৫৬ সালে মুরাদনগরের কোম্পানীগঞ্জে তার বাবার নামে কোম্পানীগঞ্জ বদিউল আলম উচ্চ বিদ্যালয়টি প্রতিষ্ঠা করেন।

পোশাক 
স্কুলের নির্দিষ্ট পোশাক হল ফুল বা হাফ হাতা সাদা শার্ট, কালো প্যান্ট ও কালো জুতো। শীতকালে যে কোনো রঙের সোয়েটার পরা যায়। শার্টের পকেটে স্কুলের মনোগ্রামযুক্ত ব্যাজ থাকা আবশ্যক নয়।

ভর্তি 
সাধারণত শিক্ষার্থীরা ষষ্ঠ শেণীতে ভর্তি হওয়ার সুযোগ লাভ করে। এজন্য শিক্ষার্থীদের তুমুল প্রতিদ্বন্দ্বীতামূলক ভর্তি পরীক্ষায় অবতীর্ণ হতে হয়। ভর্তি পরীক্ষা জানুয়ারি মাসে সংঘটিত হয়। কোন শিক্ষার্থী অন্য কোন সরকারি স্কুল থেকে ট্রান্সফার সার্টিফিকেটের মাধ্যমে উপরের ক্লাসগুলোতে ভর্তি হওয়ার সুযোগ পেতে পারে।

অবকাঠামো 
এখানে রয়েছেঃ
 একাডেমিক ভবন;
 প্রশাসনিক ভবন;
 কম্পিউটার ল্যাব;
 লাইব্রেরি;
 মসজিদ।

সহশিক্ষা কর্যক্রম 
 বি এন সি সি (বাংলাদেশ ন্যাশনাল ক্যাডেট কোর),
 স্কাউটিং,
 খেলাধুলা (ক্রিকেট ও ফুটবল),
 বিতর্ক,
 সাংস্কৃতিক অনুষ্ঠান,
 বার্ষিক সাময়িকী,
 গণিত ও ভাষা প্রতিযোগিতা,
 বিজ্ঞান মেলা,
 
 শিক্ষা সফর ইত্যাদি।

আরও দেখুন 
 বাংলাদেশের স্কুলের তালিকা।

তথ্যসূত্র 

১৯৫৭-এ প্রতিষ্ঠিত
কুমিল্লা জেলার বিদ্যালয়
আবু ইনানি মাদ্রাসা

আবু ইনানি মাদ্রাসা ( ) মরক্কোর ফেজে অবস্থিত একটি মাদ্রাসা। সুলতান আবু ইনান ফারিস ১৩৫১-৫৬ সালে এটি নির্মাণ করেন। মারিনি স্থাপত্যের এটি একটি উৎকৃষ্ট উদাহরণ।

সুলতানের নামের প্রথম অংশ আবু ইনান থেকে মাদ্রাসার আবু ইনানি নামের উদ্ভব হয়েছে। এই মাদ্রাসা শিক্ষাপ্রতিষ্ঠান ও মসজিদ উভয় হিসেবে ব্যবহৃত হয়।

ফেজের মাদ্রাসাসমূহের মধ্যে শুধু এই মাদ্রাসায় মিনার রয়েছে। মূল প্রবেশপথের বিপরীতে ওজুর জন্য দার আল-ওজু অবস্থিত। কেন্দ্রীয় প্রাঙ্গণের বামে ও ডানে শ্রেণীকক্ষ অবস্থিত। মারিনিদের দ্বারা নির্মিত এটি শেষ মাদ্রাসা। এটি মরক্কোর অন্যতম প্রধান ধর্মীয় প্রতিষ্ঠান।

১৮শ শতাব্দীতে মাদ্রাসার সংস্কার করা হয়। সুলাইমানের শাসনামলে সমগ্র অংশ পুনর্নির্মিত হয়। ২০শ শতাব্দীতে ভার বহনকারী অংশ, প্লাস্টার, কাঠ ও টাইলসের অলঙ্করণে সংস্কার কাজ করা হয়।

তথ্যসূত্র

উৎস 
 Hillenbrand, Robert. 1994. Islamic Architecture. New York: Columbia UP, 240-251.
 Hoag, John. 1987. Islamic Architecture. New York: Rizzoli, 57-59.
 Michell, George, ed. 1996. Architecture of the Islamic World. London: Thames & Hudson, 216.
 Mohammed Mezzine (ed.), Andalusian Morocco: A Discovery in Living Art, 99. 
 R. le Toureau, Fes in the Age of the Marinides, Oklahoma: Norman: 1961, pp. 120–7
 Blair, Sheila S. ; Bloom, Jonathan M. The art and architecture of Islam, 1250 - 1800. New Haven and London : Yale University Press, 1994. pp. 122 – 123.

বহিঃসংযোগ 

 Museum with no Frontiers  (retrieved November 12, 2008)
 The madrasa on archnet.org
 Patterns in Islamic art 

১৩৫৬-এ সম্পূর্ণ ভবন ও স্থাপনা
মরক্কোর মাদ্রাসা
বার্বা‌র স্থাপত্য
মুরিশ স্থাপত্য
মরক্কোর স্থাপত্য
মরক্কোর মসজিদ
মরক্কোর সংস্কৃতি
অসম মাধ্যমিক শিক্ষা পরিষদ

অসম মাধ্যমিক শিক্ষা পরিষদ (; ) অসমের মাধ্যমিক ও উচ্চতর মাধ্যমিক বিদ্যালয় সমূহের স্বীকৃতি প্রদান, বিদ্যালয়সমূহের উন্নতমানের শিক্ষার নিশ্চিতকরণ ও পরীক্ষা আয়োজনের কতৃত্ব থকা রাজ্যিক পর্যায়ের পরিষদ।
এই পরিষদ অসমে উচ্চ মাধ্যমিক বিদ্যালয় শিক্ষান্ত পরীক্ষা আয়োজন করে ও উত্তীর্ণ ছাত্র-ছাত্রীদের প্রমাণ পত্র প্রদান করে।

ইতিহাস 
অসমের মাধ্যমিক শিক্ষার নিরীক্ষণ, নিয়ন্ত্রণ ও বিকাশের হেতু এক মাধ্যমিক শিক্ষা পরিষদর গঠনের জন্য অসম মাধ্যমিক শিক্ষা অধিনিময় ১৯৬১ ''(The Assam Secondary Education Act, 1961) (Assam Act, XXV of 1961) জারী করা হয়। অসম সরকারের শিক্ষা বিভাগে ১৯৬২ সনের ২৯ জানুয়ারী তারিখে প্রকাশ করা বিজ্ঞপ্তি নং ১৫৯/৬১/৩৭ দ্বারা অধিনিয়ম প্রথম কার্যকর করা হয়। এইভাবে ১৯৬২ সনের ১৪ মার্চ তারিখে অসম মাধ্যমিক শিক্ষা পরিষদ প্রতিষ্ঠা করা হয়। ১৯৬২ সনে উচ্চতর মাধ্যমিক শিক্ষান্ত পরীক্ষা পরিচালনা দ্বারা এই পরিষদ নিজ কর্মারম্ভ করেন। অধিনিয়মের অনুসারে অসম সরকার এস সি রাজখোয়াকে (ডি পি আই) অধ্যক্ষ, ও ম: এম. ইসলামকে ( বিদ্যালয় পরিদর্শক, মধ্য অসম) দ্বায়িত্বে পরিষদ গঠন করেন।

কার্যালয় 
প্রথমে শিলংস্থিত ডি.পি.আই কার্যালয়ের কন্ফারেন্স রুমে পরিষদ কর্মারম্ভ করেন। পরে গুয়াহাটির রিহাবাড়ির এক ভাড়া গৃহে কার্যালয় স্থানান্তর করা হয়। এই ভাড়াগৃহে ১৯৬২ সনের ১ জুলাই ১৯৬৩ সনের ২৬ ফেব্রুয়ারি পর্যন্ত কার্য করা হয়। তারপর গুয়াহাটি বিশ্ববিদ্যালয়ের পাণবাজারে অবস্থিত পুরণি বিশ্ববিদ্যালয় পরিবর্ধণ করে ১৯৬৩ সনের ২৭ ফেব্রুয়ারি থেকে ১৯৭৬ সনের ১৫ জানুয়ারী পর্যন্ত পরিষদে কার্য চলায়। প্রথম অবস্থায় সমগ্র উত্তর-পূর্ব অবিভক্ত অসমে অসম মাধ্যমিক শিক্ষা পরিষদের কর্মপরিসর ছিল। পরবর্তী সময়ে অসম থেকে বিছিন্ন হয়ে অরুণাচল প্রদেশ, নাগাল্যান্ড, মণিপুর, মেঘালয়,মিজোরাম ও ত্রিপুরা গঠিত হওয়ায় ও প্রতিটি রাজ্যের নিজস্ব শিক্ষা পরিষদ থাকায় অসম মাধ্যমিক শিক্ষা পরিষদ কর্মপরিসর হ্রাস পায়। বর্তমান পরিষদটি অসম রাজ্যের শিক্ষা নিয়ন্ত্রণ করে।

তথ্যসূত্র 

 SEBAর ওয়েবসাইট

আসামে শিক্ষা
ভারতের রাজ্য মাধ্যমিক শিক্ষা বোর্ড
১৯৬২-এ আসামে প্রতিষ্ঠিত
১৯৬২-এ প্রতিষ্ঠিত সরকারি সংস্থা
আসামের রাজ্য সংস্থা
আবু সুউদ এফেন্দি

আবু সুউদ এফেন্দি (তুর্কি: মুহাম্মদ আবু সুউদ এফেন্দি, ৩০ ডিসেম্বর ১৪৯০ – ২৩ আগস্ট ১৫৭৪) ছিলেন একজন উসমানীয় হানাফি আলেম ও আইনবিদ।

আবু সুউদের পিতার নাম শাইখ মুহিউদ্দিন মুহাম্মদ এফেন্দি ১৫৩০ এর দশকে তিনি বুরসা, ইস্তানবুল ও রুমেলিয়ায় বিচারক হিসেবে দায়িত্বপালন করেছেন। ১৫৪৫ সালে সুলতান প্রথম সুলাইমান তাকে সাম্রাজ্যের প্রধান মুফতি নিয়োগ দেন। আমৃত্যু তিনি এই পদে বহাল ছিলেন। উসমানীয় বিচারব্যবস্থাকে পুনর্গঠন করার কাজে তিনি সুলাইমানকে সহায়তা করেছেন। এছাড়াও তার প্রদত্ত বেশ কিছু ফতোয়ার কারণেও তাকে স্মরণ করা হয়।

টেলিভিশনে দৃশ্যায়ন 
তুরস্কের সুলতান সুলেমান টিভি ধারাবাহিকে আবু সুউদ এফেন্দির ভূমিকার তুর্কি অভিনেতা তুনজেল কুরতিজ অভিনয় করেছেন।

তথ্যসূত্র 

 

১৪৯০-এ জন্ম
১৫৭৪-এ মৃত্যু
আমাদিয়ার ব্যক্তিত্ব
উসমানীয় কুর্দি ব্যক্তিত্ব
গ্র্যান্ড মুফতি
উসমানীয় সাম্রাজ্যের শাইখুল ইসলাম
মাতুরিদি ব্যক্তি
হানাফী ব্যক্তি
মুফাসসির
১৬শ শতাব্দীর ইসলামের মুসলিম পণ্ডিত
শায়খুল ইসলাম
যশবন্ত দীদ

যশবন্ত দীদ  একজন পাঞ্জাব এর বিখ্যাত কবি এবং ঔপন্যাসিক। তিনি ১১ই মার্চ ১৯৫৪ সালে পাঞ্জাবের জলন্ধর, শাহকোট অঞ্চলে জন্মগ্রহণ করেন।

গ্রন্থসমূহ 
 কমণ্ডল (Kamaṇḍala)
  অচানাচেত (Acanaceta)
  আওয়াজ আয়েগী আজে (Āwāza āegī aje)
  দেশ-ওয়ান্দা দিয়াম কাহানিয়াম (Desha-waṇḍa dīāṃ kahāṇīāṃ)	
 গুণ্ডী (Ghuṇḍī)

পুরস্কার 
তিনি ২০০৭ সালে তার লেখা কমণ্ডল (Kamaṇḍala) কবিতার বই এর জন্য সাহিত্য অ্যাকাডেমি পুরস্কার পেয়েছিলেন।

তথ্যসূত্র  

১৯৫৪-এ জন্ম
সাহিত্য অকাদেমী পুরস্কার বিজয়ী
ভারতীয় লেখক
জীবিত ব্যক্তি
পাঞ্জাবি ভাষার লেখক
২০শ শতাব্দীর ভারতীয় কবি
জলন্ধর জেলার ব্যক্তি
অলিম্পিকে দক্ষিণ কোরিয়া

দক্ষিণ কোরিয়া প্রথম অলিম্পিক গেমসে অংশগ্রহণ করেছিল ১৯৪৮ সালে এবং তখন থেকে প্রায় সকল গ্রীষ্মকালীন ও শীতকালীন অলিম্পিক গেমসে অংশগ্রহণ করে আসছে। তবে দক্ষিণ কোরিয়া ১৯৮৪ গ্রীষ্মকালীন গেমস বয়কট করেছিল এবং ১৯৫২ শীতকালীন গেমসে অংশগ্রহণ করেনি।

দক্ষিণ কোরিয়ার ক্রীড়াবিদগন গ্রীষ্মকালীন অলিম্পিক গেমসে ২৪৩টি এবং শীতকালীন অলিম্পিক গেমসে ৫৩টি পদক জিতেছে। সবচেয়ে বেশি পদক জিতেছে তীরন্দাজীতে।

দক্ষিণ কোরিয়ার জাতীয় অলিম্পিক কমিটি ১৯৪৬ সালে গঠিত হয় এবং ১৯৪৭ সালে আন্তর্জাতিক অলিম্পিক কমিটির স্বীকৃতি লাভ করে।

স্বাগতিক গেমসসমূহ

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

গ্রীষ্মকালীন ক্রীড়া অনুযায়ী পদক

শীতকালীন ক্রীড়া অনুযায়ী পদক

সর্বাধিক সফল ক্রীড়াবিদ

আরও দেখুন 
 প্যারালিম্পিকে দক্ষিণ কোরিয়া

তথ্যসূত্র

বহিঃসংযোগ
কৃষ্ণনগরের পুতুল

কৃষ্ণনগরের পুতুল বা কৃষ্ণনগরের মাটির পুতুল পশ্চিমবঙ্গ-এর নদিয়া জেলার কৃষ্ণনগরের এক জগৎ বিখ্যাত মৃৎ শিল্প এবং এটি পশ্চিমবঙ্গের অন্যতম প্রধান কুটির শিল্প।কৃষ্ণনগরের পুতুল প্রধানত তৈরি হয় কৃষ্ণনগরের পার্শবর্তী অঞ্চল ঘূর্নীতে।

ইতিহাস
এক সময় নদীয়া রাজা ছিলেন রাজা কৃষ্ণচন্দ্র। বিদ্যোৎসাহী, সংস্কৃতিবান হিসেবে তার খ্যাতি ছিল। তাঁর সময় মাটির মূর্তি নির্মাণের জন্য নাটোর (অধুনা বাংলাদেশ) থেকে শিল্পীরা আসতেন। এরপর রাজপৃষ্ঠপোষকতায় এই শিল্পীরা ঘুর্নী এলাকায় বসতি গড়ে তোলে। ক্রমশ কৃষ্ণনগরের পুতুল প্রসিদ্ধি পেতে থাকে বিশ্বের বিভিন্ন প্রান্তে। বর্তমানে কৃষ্ণনগরে প্রায় ৪০০ মৃৎ শিল্পী পরিবার আছে এর মধ্যে শুধু ঘূর্নীতে আছে ২০০ পরিবার।

পুতুল নির্মাণ

কৃষ্ণনগরের পুতুল প্রধানত মাটির দ্বারা তৈরি করা হয়। জলঙ্গী নদীর পাড় থেকে মূর্তি বা পুতুল নির্মাণের বিশেষ মাটি সংগ্রহ করা হয়। এরপর এই মাটি পুতুল নির্মাণের উপযোগী করে তোলা হয়। এই মাটি থেকে শিল্পী তার নিজের হাতের কারুকার্যে পুতুল নির্মাণ করে। প্রথমে পুতুলটি রৌদে শুকিয়ে নেওয়া হয় তারপর রং করে বিভিন্ন দোকানে বিক্রয় করা হয়।

চাহিদা
কৃষ্ণনগরের পুতুলের চাহিদা বিশ্বজোড়া। ভারতের বিভিন্ন প্রান্তে এই পুতুল রপ্তানি করা হয়। দেশের বাইরে প্রধানত ইউরোপ ও উত্তর আমেরিকাতে পুতুল রপ্তানি করা হয়। তবে সরকারি তরফ থেকে এর প্রচার কম। ফলে এর বিপণন কম হচ্ছে। শিল্পীরা আর্থিক সহযোগিতা না পেয়ে বা উপযুক্ত প্রচারের অভাবে মার খাচ্ছেন। এছাড়া অনেক সময় নিম্নমানের মাটির পুতুল "কৃষ্ণনগরের পুতুল" বলে চালিয়ে দেয় অসৎ ব্যবসায়ীরা।

তথ্যসূত্র

বাংলার পুতুল
বাংলার লৌকিক শিল্প
পশ্চিমবঙ্গের হস্তশিল্প
পশ্চিমবঙ্গের মৃৎশিল্প
পুতুল
বাংলার মৃৎশিল্প
সাহেব বিবি গোলাম (২০১৬-এর চলচ্চিত্র)

সাহেব বিবি গোলাম ২০১৬ সালের একটি ভারতীয় বাংলা চলচ্চিত্র। এই চলচ্চিত্রে অভিনয় করেছেন অঞ্জন দত্ত, স্বস্তিকা মুখোপাধ্যায়, পার্ণো মিত্র, ঋত্বিক চক্রবর্তী। এই চলচ্চিত্রটি পরিচালনা করেছেন প্রীতম ডি গুপ্তা।

অভিনয়
 অঞ্জন দত্ত, 
 স্বস্তিকা মুখোপাধ্যায় 
 পার্ণো মিত্র 
 ঋত্বিক চক্রবর্তী

কাহিনী
সাহেব বিবি গোলাম এই চলচ্চিত্রটি একটি থ্রিলার ধরনের চলচ্চিত্র। ‘সাহেব বিবি গোলাম’ চলচ্চিত্রটির নাম থেকে কলকাতার আঞ্চলিক বোর্ড ‘বিবি’কে বাদ দিতে বলেছিল। তারা চেয়েছিলেন চলচ্চিত্রের নাম হোক সাহেব গোলাম। ছবিটি মুক্তি পাওয়ার কথা ছিল ২০১৬ সালের ২২ জানুয়ারি। শেষ পর্যন্ত প্রায় আট মাস পরে চলচ্চিত্রটি মুক্তি পাচ্ছে।

সঙ্গীত
এই চলচ্চিত্রে সঙ্গীত পরিচালনা করেছেন অনুপম রায়। তাছাড়া এই চলচ্চিত্রে আর গান করেছেন শ্রেয়া ঘোষাল, অঞ্জন দত্ত, এবং অনুপম নিজে।

তথ্যসূত্র

বহিঃসংযোগ
 
 অফিশিয়াল ফেসবুক পাতা
টুইটার পাতা

২০১৬-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
২০১০-এর দশকের বাংলা ভাষার চলচ্চিত্র
অনুপম রায় সুরারোপিত চলচ্চিত্র
বাংলা ভাষার ভারতীয় চলচ্চিত্র
প্রতিম ডি. গুপ্ত পরিচালিত চলচ্চিত্র
ফ্রেন্ডস কমিউনিকেশনের চলচ্চিত্র
উত্তর ভিনা

উত্তর ভিনা বা উত্তর দ্‌ভিনা নদী (রুশ - Се́верная Двина́ ; /ˈsʲevʲɪrnəjə dvʲɪˈna/; সিয়েরভিরনাইয়া দ্‌ভিনা) হল উত্তর রাশিয়ার একটি নদী। ৭৪৪ কিলোমিটার বা ৪৬২ মাইল লম্বা এই নদীটি ইউরোপীয় রাশিয়ার ভলোগদা ওবলাস্ট ও আর্কানজেলস্ক ওবলাস্টের মধ্য দিয়ে প্রবাহিত হয়ে ভিনা উপসাগরে শ্বেত সাগরে পড়েছে। এর ডানদিকের উপনদী পেচোরার সাথে মিলিতভাবে এই নদীর মাধ্যমেই উত্তরপশ্চিম রাশিয়ার বৃষ্টিবিধৌত সমস্ত জল উত্তর মহাসাগরে গিয়ে পড়ে।

এই নদীর গুরুত্বপূর্ণ উপনদীগুলি হল ভিচেগদা (ডানদিক), ভাগা (বামদিক) ও পেচোরা (ডানদিক)।

তথ্যসূত্র
তেরিসা মে

তেরিসা মে () একজন ইংরেজ যৌন শিল্পী, অভিনেত্রী ও গ্লামার মডেল।

কর্মজীবন
১৯৯২ সালে, তেরিসা ফিওনা-কুপার.কম নামক একটি পর্নোগ্রাফিক ওয়েবসাইটের জন্য একটি গ্লামার-ভিডিওতে কাজ করার মাধ্যমে তার কর্মজীবন শুরু করেন। এই ভিডিওটিতে তিনি নিজে এলা ছদ্মনামটি ধরন করেন।

১৯৯৭ সালে, স্ম্যাক মায় বিচ আপ শিরোনামের একটি সংগীত-ভিডিওতে যৌনাবেদক নর্তকীর ভূমিকা পালন করেন। পরবর্তীতে তিনি বিভিন্ন বি-গ্রেড চলচ্চিত্রে কাজ করেন। যার মধ্যে এক্সটার্মিনেটর সিটি এবং ওয়ান মম্যান এন্ড হিজ ডগ ইত্যাদি উল্লেখযোগ্য।

অভিনয় ছাড়াও তেরিসা হাসলার-এর মত বিভিন্ন পুরুষদের যৌনাবেদনময়ী পত্রিকাতে মডেলিং-এর কাজও করেন।

বিভ্রান্তি
ব্রিটেনে ২০১৬ সালের সাধারণ নির্বাচনের পর প্রধানমন্ত্রী হিসেবে, ব্রিটেনের বিশিষ্ট রাজনীতিজ্ঞ টেরেসা মে'র নাম ঘোষণা করা হলে; কিছু লোক মনে করেন অভিনেত্রী তেরিসা মে ব্রিটেনের প্রধানমন্ত্রী নির্বাচিত হয়েছেন; এবং এর জন্য লোকেরা তার টুইটার হ্যন্ডেলে সংবর্ধনা পাঠানো শুরু করে। অবশ্য পরে, তিনি তাদের ভ্রান্তি দূর করেন।

তথ্যসূত্র

বহিঃসংযোগ
 
 
 
 
 

১৯৬৬-এ জন্ম
জীবিত ব্যক্তি
ইংরেজ অভিনেত্রী
ইংরেজ নারী যৌন শিল্পী
ইংরেজ যৌনাবেদক নর্তকী
গিয়াসিয়া মাদ্রাসা

গিয়াসিয়া মাদ্রাসা ছিল মধ্যযুগে মক্কা ও মদিনায় নির্মিত দুটি মাদ্রাসা। এই দুই প্রতিষ্ঠানকে বাঙালি মাদ্রাসাও বলা হত।

নির্মাণ
বাংলার সুলতান গিয়াসউদ্দিন আজম শাহ (শাসনকাল: ১৩৮৯-১৪১০ খ্রিষ্টাব্দ) মাদ্রাসা দুটি নির্মাণ করেন। এর মধ্যে মক্কার মাদ্রাসাটি বাব-ই-উম্মেহানিতে অবস্থিত ছিল। এখানে প্রসিদ্ধ চার মাজহাব তথা হানাফি, শাফি, মালিকি, হানবালি মাজহাবের অনুসারী ছাত্রদের পড়ালেখার ব্যবস্থা হয়। তৎকালীন আলেম তাকিউদ্দিন ফাসি এখানে শিক্ষকতা করেছেন। মদিনার মাদ্রাসাটি মসজিদে নববীর নিকটে হুসন-আল-আতিকে অবস্থিত ছিল। মাদ্রাসা প্রতিষ্ঠার জন্য সুলতান জায়গা ক্রয় করেছিলেন। এছাড়াও মাদ্রাসার ব্যয় নির্বাহের উদ্দেশ্যে প্রয়োজনীয় সম্পদ ক্রয়ের জন্য সুলতান অর্থ প্রেরণ করেছিলেন।

তথ্যসূত্র

বহিঃসংযোগ
 

মাদ্রাসা
সৌদি আরবের বিশ্ববিদ্যালয় ও মহাবিদ্যালয়
ইলিয়াস শাহী রাজবংশ
বাংলা সালতানাত
১৪শ শতাব্দীর মাদ্রাসা
১৫শ শতাব্দীর মাদ্রাসা
সৌদি আরবের ইতিহাস